Երևանի ավագանու ընտրությունը տեղի է ունենում իշխանափոխությունից, ինչպես Հայաստանում ընդունված է ասել, թավշյա հեղափոխությունից ընդամենը մի քանի ամիս անց, երբ հասարակության զգալի մասը դեռևս շարունակում է ապրել հեղափոխական էյֆորիայով։ Սա նշանակում է, որ այն քաղաքական ուժը, որն ասոցացվում է հեղափոխական շարժումը կրող ուժի՝ «Քաղաքացիական պայմանագրի» և անձամբ նրա ղեկավար Նիկոլ Փաշինյանի հետ, ունի ընտրություններում հաղթանակ գրանցելու առավելագույն հնարավորություն և նույնիսկ առանց որևէ մեկի հետ հետընտրական դաշինք կազմելու իր թեկնածուին՝ Հայկ Մարությանին, հռչակելու Երևանի քաղաքապետ։